Tegniese probleem met Ramaphosa-vliegtuigAdjunkpresident Cyril Ramaphosa op 7 Februarie 2016 by die ou Peter Mokaba-stadion in Polokwane, Limpopo (Foto: ANA) Adjunkpresident Cyril Ramaphosa het Maandag sy geskeduleerde besoek aan die Oos-Kaap gekanselleer weens ŉ tegniese probleem met die vliegtuig waarmee hy sou reis. “Adjunkpresident Ramaphosa sou die 31ste herdenkingsdiens van die Uitenhage-slagting in die Oos-Kaap bywoon,” het die presidensie in ŉ bondige verklaring gesê. “Die vliegtuig van die Suid-Afrikaanse Lugmag waarmee die adjunkpresident sou reis, het egter tegniese probleme ondervind en die besoek aan die Oos-Kaap is gekanselleer.” Volgens die presidensie is alle belanghebbendes, insluitend die organiseerders van die byeenkoms, in kennis gestel. “Adjunkpresident Ramaphosa se gedagtes en gebede is met die families van die slagoffers van die Uitenhage-slagting in 1985 en wens die organiseerders van vandag se herdenkingsdiens alle sterkte toe.”